CELEX: 62015CN0126
Language: sl
Date: 2015-03-12 00:00:00
Title: Zadeva C-126/15: Tožba, vložena 12. marca 2015 – Evropska komisija/Portugalska republika

11.5.2015   
            
            
               SL
            
            
               Uradni list Evropske unije
            
            
               C 155/16
            
         Tožba, vložena 12. marca 2015 – Evropska komisija/Portugalska republika
   (Zadeva C-126/15)
   (2015/C 155/18)
   Jezik postopka: portugalščina
   
      Stranki*e
   
   
      Tožeča stranka: Evropska komisija (zastopnika: G. Braga da Cruz in F. Tomat, agenta)
   
      Tožena stranka: Portugalska republika
   
      Predlog tožeče stranke
   
   
               —
            
            
               ugotovi naj se, da je Portugalska republika, ker je zavojčke s cigaretami, ki so že bili obdavčeni in sproščeni v porabo v določenem tržnem letu, naložila prepoved trženja in prodaje širši javnosti po tem, ko se izteče pretirano kratek rok, določen v členu 27 uredbe št. 1295/2007 ministrstva za finance in javno upravo Portugalske republike, ni izpolnila obveznosti iz členov 7, 9, prvi odstavek, in 39(3) Direktive 2008/118/ES (1) o splošnem režimu za trošarino in je kršila načelo sorazmernosti;
            
         
               —
            
            
               Portugalski republiki naj se naloži plačilo stroškov.
            
         
      Tožbeni razlogi in bistvene trditve
   
   
               1.
            
            
               
                  
                     Člena 7 in 9 de la Direktive 2008/118/ES in načelo sorazmernosti
                  
               
               
                           —
                        
                        
                           Člen 7 Direktive 2008/118/ES (v nadaljevanju: direktiva) določa, da obveznost za plačilo trošarine za tobačne izdelke nastane ob sprostitvi v porabo po stopnji, ki je veljala na tisti dan. Člen 9 direktive določa, da se uporabljajo tisti pogoji obveznosti plačila in stopnja trošarine, ki veljajo na dan nastanka obveznosti za plačilo trošarine. Davčna zakonodaja Unije ne vsebuje nobene določbe, ki bi državam članicam, po tem, ko so zadevni proizvodi sproščeni v porabo, ob upoštevanju trenutka sprostitve v porabo, dala možnost, da na te proizvode naložijo trošarino, ki dopolnjuje dolgovane dajatve, ali da iz finančnih razlogov omejijo njihovo distribucijo.
                        
                     
                           —
                        
                        
                           Na Portugalskem uredba št. 1295/2007 ministrstva za finance in javno upravo (v nadaljevanju: ministrska uredba) določa, da se zavojčki s cigaretami, na katerih je davčna nalepka za določeno tržno leto, lahko prodajajo in tržijo do konca tretjega meseca v letu, ki sledi letu, za katerega velja nalepka, in sicer tistemu, v katerem so bili sproščeni v porabo. V skladu z uredbo je bil rok za prodajo zavojčkov s cigaretami z davčno nalepko iz leta 2007 začasno določen konec maja 2008 in za proizvode iz leta 2008 konec aprila 2009.
                        
                     
                           —
                        
                        
                           Komisija v zvezi s tem ugotavlja, da portugalska zakonodaja krši člena 7 in 9, prvi odstavek, direktive, čeprav ne izključuje, da bi lahko bila navedena zakonodaja utemeljena na podlagi razlogov v splošnem interesu.
                        
                     
                           —
                        
                        
                           Vendar Komisija meni, da razlogov, ki jih je Portugalska v predhodnem postopku navedla v utemeljitev navedene zakonodaje (preprečevanje goljufij in davčnih utaj, varovanje javnega zdravja, boj proti nezakoniti trgovini s tobakom in zagotavljanju davčnih prihodkov), ni mogoče sprejeti, ker je kršeno načelo sorazmernosti.
                        
                     
         
               2.
            
            
               
                  
                     Člen 39(3) Direktive 2008/118/ES in načelo sorazmernosti
                  
               
               
                           —
                        
                        
                           Člen 39(3) direktive določa, da države članice zagotovijo, da nacionalne davčne oznake ne ustvarjajo omejitev za prosti pretok trošarinskega blaga. Prepoved, določena v ministrski uredbi, v skladu s katero se lahko zavojčke s cigaretami z davčno nalepko iz določenega tržnega leta prodaja in trži le do konca tretjega meseca v letu, ki sledi letu, za katerega velja nalepka, pomeni tovrstno omejitev. Bojazen uvoznikov, da ne bodo prodali zalog, ki jih ni mogoče prodati, če se spremeni stopna trošarine, jih lahko odvrne od običajnih nakupov, zlasti iz drugih držav članic, in tako vpliva na trgovino na taki stopnji, ki presega, kar je potrebno za boj, na primer, proti pretirani potrošnji pred povišanjem trošarine.
                        
                     
                           —
                        
                        
                           Komisija zato meni, da pomeni prepoved prodaje in trženja, ki izhaja iz ministrske uredbe, omejitev za prosti pretok trošarinskega blaga v smislu člena 39(3) direktive in presega, kar je potrebno za preprečevanje goljufije, utaje in zlorabe. Zato je tudi v nasprotju s členom 39(3) direktive in krši načelo sorazmernosti.
                        
                     
         
      (1)  Direktiva Sveta 2008/118/ES z dne 16. decembra 2008 o splošnem režimu za trošarino in o razveljavitvi Direktive 92/12/EGS (UL L 9, str. 12).